אלכסנדר סונג

אלכסנדר דמיטרי סונג בילונג (בצרפתית: Alexandre Dimitri Song Billong; נולד ב-9 בספטמבר 1987 בדואלה שבקמרון) הוא כדורגלן עבר קמרוני ששיחק בעמדת הקשר האחורי. הוא אחיינו של שחקן העבר ריגובר סונג.

 קריירה 
סונג החל את הקריירה שלו בספורטינג קלאב דה בסטיה, אליו הצטרף בעונת  והפך לשחקן הרכב קבוע בעונה שלאחר מכן עם 34 משחקים. בזמן ששיחק בבסטיה הוא זכה לתשומת לבם של מספר מועדוני כדורגל ידועים כגון אינטר מילאנו, מנצ'סטר יונייטד, אולימפיק ליון ומידלסברו. אולם, הוא הצליח להרשים את ארסן ונגר מארסנל בזמן מבחני קדם-עונה שנערכו באוסטריה, והנהלת ארסנל שאלה אותו עבור עונת . ביוני 2006 הסכימה הנהלת ארסנל לשלם סכום של מיליון לירות שטרלינג, והחתימה את סונג על חוזה לארבע שנים.

משחקו הראשון של סונג באנגליה היה לאחר שעלה כמחליף במהלך הניצחון 2–0 על אברטון ב-19 בספטמבר 2006. הוא השתתף במספר משחקים בליגת האלופות ופתח מספר פעמים בהרכב לקראת סיום העונה, כאשר שחקנים כגון ססק פברגאס וז'ילברטו סילבה היו פצועים או נזקקו למנוחה. שערו הראשון בארסנל הובקע בניצחון 6–3 על ליברפול באצטדיון אנפילד, במשחק גביע הליגה שנערך ב-9 בינואר 2007. ב-30 בינואר 2007 הוכרז כי המועדון צ'רלטון אתלטיק החתים את סונג בהשאלה עד סוף עונת . אף על פי שסונג שיחק היטב בצ'רלטון המועדון ירד ליגה, והוא חזר לארסנל.

בתחילת עונת  סונג שיחק בעמדת הבלם המרכזי במשחקי גביע הליגה של ארסנל, אך החמיץ את ההדחה בחצי הגמר על ידי טוטנהאם הוטספר כיוון ששיחק עבור נבחרת קמרון בגביע אפריקה לאומות, אף על פי שמעולם לא זומן לנבחרת קודם לכן. משחקו הראשון של סונג בנבחרת קמרון היה בניצחון 4–2 על נבחרת מצרים בשלב הבתים של הטורניר; הוא החליף את סטפן מביה במחצית והצטרף לדודו ריגוברט על המגרש. סונג הצטיין בהמשך הטורניר ואף זכה בתואר השחקן המצטיין של חצי הגמר, אך נפצע במהלך משחק הגמר נגד מצרים. למרות זאת הוא נבחר לנבחרת הטורניר ביחד ז'רמי מניוקאסל יונייטד.

סונג שיחק בעמדה המגן המרכזי גם במשחקי הליגה האחרונים של העונה, בעיקר במשחק החשוב באולד טראפורד נגד מנצ'סטר יונייטד, שבו המגן המרכזי הקבוע קולו טורה החליף את בקארי סאניה כמגן ימני. הוא הבקיע שער בניצחון החוץ 5–2 על פנרבחצ'ה בליגת האלופות. ב-11 באפריל 2009 הבקיע את שער הבכורה בליגה בניצחון 4–1 על ויגאן את'לטיק.

הוא החל היטב את עונת , והשתתף בכל 12 משחקי הליגה הראשונים של ארסנל. ב-25 בנובמבר 2009 האריך את חוזהו בארסנל עד 2014. ב-30 בדצמבר 2009 הבקיע את שערו השני בליגה, בניצחון 4–1 על פורטסמות'.

ב-18 באוגוסט 2012 חתם סונג בברצלונה לחמש שנים.

סונג נכלל בסגל של נבחרת קמרון לקראת מונדיאל 2010 בדרום אפריקה ובמונדיאל 2014 בברזיל. בשנת 2014, פרש מהנבחרת.

ב-30 באוגוסט 2014 הושאל סונג לווסטהאם יונייטד האנגלית לעונה אחת. בסוף העונה הושאל לעונה נוספת.

ב-1 באוגוסט 2016 עבר סונג לרובין קאזאן בהעברה חופשית, בשורותיה שיחק עד 2018 כשעזב. הוא התלונן נגד הנהלת הקבוצה על כך שלא שילמה לו 9 מיליון יורו ממשכורתו. התלונה הביאה לכך שאופ"א פתחה בחקירה נגד הקבוצה וכך עשו גם אנשי הפרמייר ליג הרוסי בכדורגל.

באוגוסט 2018 חתם סונג בפ.צ. סיון מליגת העל השווייצרית.

קישורים חיצוניים

 פרופיל באתר הרשמי של ארסנל 
 פרופיל באתר Soccernet 
 סטטיסטיקות של סונג בליגה הצרפתית 

קטגוריה:כדורגלנים קמרונים
קטגוריה:קשרי כדורגל קמרונים
קטגוריה:מגני כדורגל קמרונים
קטגוריה:דואלה: כדורגלנים
קטגוריה:כדורגלני בסטיה
קטגוריה:כדורגלני ארסנל
קטגוריה:כדורגלני צ'רלטון את'לטיק
קטגוריה:כדורגלני ברצלונה
קטגוריה:כדורגלני וסטהאם יונייטד
קטגוריה:כדורגלני רובין קאזאן
קטגוריה:כדורגלני פ.צ. סיון
קטגוריה:כדורגלני ארטה/סולאר
קטגוריה:כדורגלני נבחרת קמרון
קטגוריה:ספורטאים קמרונים בצרפת
קטגוריה:ספורטאים קמרונים באנגליה
קטגוריה:ספורטאים קמרונים בספרד
קטגוריה:ספורטאים זרים ברוסיה
קטגוריה:ספורטאים זרים בג'יבוטי
קטגוריה:כדורגלני גביע אפריקה לאומות 2008
קטגוריה:כדורגלנים באולימפיאדת בייג'ינג (2008)
קטגוריה:כדורגלני גביע אפריקה לאומות 2010
קטגוריה:כדורגלני מונדיאל 2010
קטגוריה:כדורגלני מונדיאל 2014
קטגוריה:קמרונים שנולדו ב-1987